РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 4

от заседание на Комисия ”Професионална квалификация и 
информационни технологии”,
проведено на  13.02.2018 г.

Днес, 13.02.2018 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА - отсъства 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“.

1.ОТНОСНО: Годишен отчет на НИП за 2017 г., приет на заседание на Управителния съвет на НИП, проведено на 05.02.2018 г.

Комисия “Професионална квалификация и
информационни технологии”
Р Е Ш И :

1.1. Приема за сведение годишния отчет на НИП за 2017 г.

2.ОТНОСНО: Писмо от председателя на Административен съд гр. Враца, във връзка с изпълнението на т.5.2. от Единната методика по приложението на принципа за случайно разпределение на делата.

Комисия “Професионална квалификация и
информационни технологии”
Р Е Ш И :

2.1. Приема предложената от дирекция „ИТСС” редакция на Единната методика по приложението на принципа за случайно разпределение на делата.
2.1. Предложението по т.2.1 да се изпрати на Комисията по правни и институционални въпроси към Пленума на ВСС, за становище и внасяне в заседание на Съдийската колегия на ВСС.

3.ОТНОСНО: Искане от председателя на Софийски градски съд за осигуряване на средства за подмяна на стари компютърни конфигурации, преносими компютри и принтиращи устройства.
Искането е за подмяна на 189 компютърни конфигурации (55 бр. от 2007 г. и 134 бр. от 2009 г.), 16 бр. лаптопи и 43 бр. принтери.  

Комисия “Професионална квалификация и
информационни технологии”
Р Е Ш И :
	
			3.1. Указва на председателя на Софийски градски съд да прецизира искането си, като посочи броя на исканата компютърна техника, необходима за новоназначени служители, за които няма налична техника, броя на лаптопите необходими при използване на съдебни зали на ВКС и в съответствие с необходимия брой устройства, да определи размера на поисканите средства съгласно цените от избраната/ите оферта/и.
3.2. Указва на председателя на Софийски градски съд исканията за осигуряване на средства за компютърна техника да бъдат окомплектовани по правилата, приети от ВСС по протокол №23/05.06.2014г., относно придобиването на хардуер и софтуер, с актуална справка за наличната техника приложение към Правилата. 
3.3. Изпраща решението на комисията на председателя на Софийски градски съд, за сведение и изпълнение.

					4.ОТНОСНО: Искане от председателя на Районен съд гр. Разлог за осигуряване на средства за необходимостта от спешна подмяна на повреден HDD.

Комисия “Професионална квалификация и
информационни технологии”
Р Е Ш И :

4.1.  Искането от председателя на Районен съд гр. Разлог за осигуряване на средства за подмяна на повреден HDD на стойност 110.00лв. е целесъобразно. 
4.2. Изпраща решението по т. 4.1 на комисия „Бюджет и финанси" към Пленума на ВСС, по компетентност.

Допълнителни точки:

5. ОТНОСНО: Проект на споразумение за взаимодействие относно осигуряването на достъп на органите на съдебната власт, представлявани от Висшия съдебен съвет, до електронни услуги на Националната агенция за приходите.

Комисия “Професионална квалификация и
информационни технологии”
Р Е Ш И :

5.1. Отлага разглеждането на предоставения проект за следващо заседание на комисията, за запознаване.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

КАЛИНА ЧАПКЪНОВА